Guyeiti.
123.
Tɛɛ wo guyei. Nà ɠaazulosu è ʋa, ɗɛi è zeini geeɠɔlɔgi zu. 
Eɠɛʋelei botiɠɛ nuiti ti ɠaazulosu da ti-maliɠiiti zeeiti ba, ta botiɠɛ anzanui, é ɠaazulosu da maliɠi anzanui yeei ʋa, ʋele ɠana gi ɠaazulosu da Ɠɔoɠɔ GALAGI, gá-ƓALAGI ʋa, eyɛsu é gi maawɔinɠa. 
Gi maawɔinɠa, ee, Ɠɔoɠɔ GALAGI, gi maawɔinɠa! Mazɔlɔɔ ɓaaɠulamai kula ɠɛa ga giye. 
Kpɛtɛ nuiti ta-ɲɛɛɠulasui kula ɠɛa ga giye, ta waso nuiti ta-wɔinzeɠemai. 
